SET สัปดาห์หน้ารีบาวด์โบรกแนะหุ้นมีปัจจัยบวก
SET สัปดาห์หน้ามีโอกาสฟื้นตัวจากความคาดหวัง ECB ขยายเวลา QE รวมถึงได้ผลบวกจากงาน Thailand Focus และ Motor Expo ช่วยฟื้นความเชื่อมั่นนักลงทุนต่างชาติ โบรกฯแนะจับตาตัวเลขเศรษฐกิจสำคัญต่างประเทศ ให้แนวต้าน 1,376/1,380 จุด ส่วนแนวรับ 1,350/1,346 จุด
29 พ.ย. 2558

Technical Weekly: by Capital Nomura Securities (Thailand)
 
Nomura คาดสัปดาห์หน้า SET มีโอกาสฟื้นตัวขึ้นจากความคาดหวังเชิงบวกต่อการกระตุ้นเศรษฐกิจเพิ่มเติมจาก ECB ซึ่งจะมีการประชุมในวันที่ 3 ธ.ค. นี้ โดยฝ่ายวิจัยคาด ECB มีโอกาสขยายระยะเวลาการทำ QE จากเดิมที่จะสิ้นสุดลงในเดือนก.ย. 2559 ขยายเป็นมิ.ย. 2560 รวมถึงมีโอกาสปรับลดอัตราดอกเบี้ยเงินฝากลงอีก 10 bps ลงสู่ -0.3% เพื่อเพิ่มสภาพคล่องในระบบถือเป็นปัจจัยสำคัญที่จะช่วยหนุนตลาดสินทรัพย์เสี่ยงฟื้น
ทั้งนี้ ยังมีความคาดหวังเชิงบวกต่องาน Thailand Focus ช่วง 2-4 ธ.ค.น่าจะช่วยฟื้นความเชื่อมั่นของนักลงทุนต่างชาติต่อหุ้นไทยมากยิ่งขึ้น โดยจากสถิติย้อนหลังพบว่า SET มักจะปรับตัวขึ้นเฉลี่ย +0.7% ก่อนงาน 2 สัปดาห์เป็นปัจจัยบวกเพิ่มเติม อีกทั้งสัปดาห์นี้มีการจัดงาน Motor Expo (2-13 ธ.ค.) คาดจะเป็นส่วนหนึ่งที่ช่วยกระตุ้นยอดการซื้อรถยนต์และการปล่อยสินเชื่อยานยนต์มากยิ่งขึ้นถือเป็นบวกต่อกลุ่ม Hire Purchase เช่น TCAP, TISCO
สำหรับตัวเลขเศรษฐกิจที่น่าติดตามในสัปดาห์หน้า ได้แก่ 1) ในวันที่ 1 ธ.ค. PMI ภาคการผลิตของจีนเดือนพ.ย. คาดที่ 49.9 จุด รวมถึงตัวเลข PMI ภาคการผลิตของยูโรโซนเดือนพ.ย. คาดคงเดิมที่ 52.8 จุด และตัวเลข PMI ภาคการผลิตของ US เดือนพ.ย.คาดคงเดิมที่ 52.6 จุด
2) ในวันที่ 3 ธ.ค.การรายงาน Beige book, 3) ในวันที่ 4 ธ.ค. ตัวเลขการจ้างงานนอกภาคเกษตรของสหรัฐเดือนพ.ย.คาดอยู่ที่ 2 แสนตำแหน่งซึ่งจะเป็นตัวเลขสำคัญที่จะบ่งชี้การตัดสินใจปรับขึ้นอัตราดอกเบี้ยนโยบายสหรัฐในการประชุม FOMC Meeting 15-16 ธ.ค.นี้ โดยมีกรอบแนวต้าน 1,376/1,380 จุด ส่วนแนวรับ 1,350/1,346 จุด
 
&lt;&lt; คลิ๊กเพื่ออ่านรายละเอียด &gt;&gt;